section_heading: Povijest
paragraph_text: Zapovjednik vojne policije u Velikoj Britaniji naziva se provost marshal. Pretpostavlja se da su se takvi službenici postavljali još u 12. stoljeću, no najraniji sigurni zapis o tome potječe iz 1511. godine kada je kralj Henrik VIII. na tu dužnost postavio Hernyja Guildforda. Začeci vojne policije kakvom je danas poznajemo u Engleskoj datiraju od 17. stoljeća. Godine 1629. engleski kralj Karlo I. potpisao je Ratna pravila (The Articles of War) u kojima se objašnjava uloga zapovjednika vojne policije koji se nazivaoprovost: "Provost mora imati konja i nekoliko vojnika koji će mu biti od pomoći, a svi ostali imat će ga slušati i pružati mu pomoć, jer će inače služba trpjeti; jer on je samo jedan čovjek koji mora ukoriti i kazniti mnoge i zato ne može biti voljen. I mora jahati od jedne posade do druge i nadzirati da vojnici ne čine nasilje i ne nanose štetu zemlji."